Helsingin seudun ammatilliset senioriopettajat HASO ry.

JÄSENTIEDOTE 1/2018

**Hyvä senioriopettaja!**

Joulu lähestyy, ja senioriopettajien toimintakin jää joululomalle Kevätkauden aloitamme loppiaisen jälkeen. Tervetuloa mukaan toimintaan kaikki nykyiset ja uudet jäsenet!

Lähetämme jäsenkirjeet Opetusalan seniorijärjestö OSJ:ltä saamamme jäsenluettelon mukaisesti, joten jos haluat jäsenkirjeen, on sinun oltava myös OSJ:n jäsen. OSJ lähettää oman jäsenmaksumaksulomakkeensa. Omalle yhdistyksellemme on hyvin tärkeää, että maksat myös meidän jäsenmaksumme, koska se mahdollistaa monipuolisen toiminnan. Yhteydenpitoa helpottaa, jos meillä on myös sähköpostiosoitteesi. Käytämme vastaisuudessa enemmän sähköpostia tiedottamiseen.

Muistutamme yhdistyksen kotisivuista [**www.hasory.net**](http://www.hasory.net/). Sieltä löytyy mm. hallituksen jäsenten yhteystiedot ja ajankohtaista tietoa yhdistyksen toiminnasta. Kannattaa käydä katsomassa! Jotta yhteydenpito sujuisi, olisi hyvä liittyä kotisivujen kautta postituslistallemme. Yhdistyksen jäsensihteeri on Tarja Haapala puh. 040 366 6018. Häneen voi ottaa yhteyttä esim. jäsenasioissa, jos sähköpostia ei ole.

Pankkiyhteys on Danske Bank **FI94 8001 8710 0496 15**. Yhdistyksemme jäsenmaksu on **10 €** ja viitenumero on **1818**. Eräpäivän näet liitteenä seuraavasta pankkisiirtolomakkeesta. Jokaisessa yhdistykselle tulevassa maksussa pitää olla viitenumero. Ilmoittautuminen aktiviteetteihin on sitova, kun viimeinen ilmoittautumispäivä on ohi. Ennen kuin maksat, varmista, että mahdut mukaan.

Teematiistait ovat joka kuukauden ensimmäisenä arkitiistaina klo 13.00 – 15.00 Kampin palvelukeskuksessa, osoite Salomonkatu 21 B 2. kerros, huone Broidi.

**Huomaa poikkeus!** Tammikuun teematiistai on **9.1**.

Yhdistys tarjoaa teematiistaisin kahvit.

**TAMMIKUU**

**9.1. Teematiistai**

Tietoa HASO ry:n kevään ohjelmasta ja Sveitsin matkasta. Vuoden 2018 Senioriopettajapäivät ovat Helsingissä. Järjestäjinä toimii HASO ry ja Helsingin senioriopettajat ry. Järjestelytoimikunta kertoo päiviin liittyvistä asioista.

**24.1. KE von Wrightin veljesten värikäs näyttely**, Ateneum klo 13

Kokoonnumme museon lipunmyynnissä viimeistään klo 12.45. Jokainen saa opastukseen oikeuttavan lipun maksamalla sisäänpääsyn 13 €, museokortilla 0 €. Opastus alkaa tasan klo 13.00. Opastuskierroksen jälkeen voit jäädä vielä nauttimaan esimerkiksi Kansallisgallerian teoksista. Yhdistys maksaa opastuksen.

Ilmoittautuminen viimeistään **16.1**. Tarja Haapala tarja.haapala@welho.com tai puh. 040 366 6018 mieluiten tekstiviestillä

**30.1. TI Mannerheim ja saksalainen suudelma** Kaupunginteatteri Suuri näyttämö klo 19.00

Juha Vakkurin intensiivinen historiallinen näytelmä avaa uusia näkökulmia Suomen historian todellisiin vaaran vuosiin ja maan pysyviin riippuvuussuhteisiin kahdesta suurvallasta. Samalla näytelmä piirtää tuoreen ja inhimillisen kokovartalokuvan Suomen ensimmäisestä suurmiehestä, joka pelasti maansa kahdesti. Ohjaus Kari Heiskanen.

Ilmoittautuminen Seija Tikkanen seija.tikkanen@elisanet.fi tai puh. 050 538 2210 ja maksu 45 € yhdistyksen tilille viite 1821 viimeistään **1.1.**

**HELMIKUU**

**6.2. Teematiistai**

Kokouskutsu

Helsingin seudun ammatilliset senioriopettajat HASO ry:n sääntömääräinen vuosikokous. Kokouksessa valitaan yksi toiminnantarkastaja ja yksi varatoiminnantarkastaja, edustajat ja varaedustajat OSJ:n vuosikokoukseen. Lisäksi valitaan hallituksen jäsenet. Erovuorossa ovat varsinaisista jäsenistä Tarja Haapala, Eeva Silventoinen ja Seija Tikkanen. Varajäsenistä erovuorossa on Ilse Pesonen.

Hallitus

Kokouksen jälkeen selostetaan lyhyesti hallituksen toimintaa ja työnjakoa.

**15.2.TO Tekniikan museo** klo 13.00, Viikintie1, HKI

Tutustumme oppaan johdolla Tekniikan maa näyttelyyn. Tekniikan maa on näyttely teknologian, teollisuuden ja alan innovaatioiden roolista 100- vuotiaan Suomen rakentajina. Näyttely kertoo tekniikan vaikutuksesta arkeen, työhön ja ympäristöön. Kokeminen ja tekeminen ovat näyttelyssä tärkeässä roolissa. Opastuksella tarkastellaan ihmisen ja tekniikan suhdetta, tekniikkaa ja teknisiä verkostoja osana arkea, sekä teollisen tuotannon vaatimaa osaamista ja ympäristönäkökohtia.

Tekniikan museoon pääsee Rautatientorilta busseilla 71 ja 78 (laituri1) pysäkille Tekniikan museo. Yhdistys maksa opastuksen. Museoon ei ole sisäänpääsymaksua torstaisin.

Ilmoittautuminen Pauli Ronkainen pauli.ronkainen@gmail.com tai tekstiviestillä 043 200 2047 viimeistään **8.2.**

 **MAALISKUU**

**6.3. Teematiistai**

Vapaaehtoistoiminnan ohjaaja Katariina Mankinen Diakonia-opistosta kertoo Suomen Diakoniaopiston ja Sovinnon toimintakeskuksen toiminnasta. Sovinnon toimintakeskus toimii elämässään vaikeuksia kohdanneiden yhteiskunnallisen aseman vahvistamiseksi. Avoimet ryhmät pyörivät vapaaehtoisvoimin ja tarjoavat osallistujille mahdollisuuden tutustua uusiin ihmisiin ja opetella uusia taitoja, esimerkiksi suomen kieltä.

**14.3. KE** **Musiikkiteatteri Kapsäkki**, Hämeentie 68, klo 19

Marian sydän – Nainen ajassa, oma ääni ja valinnat. Uusi musiikillinen näytelmä kolmesta suomalaisesta kulttuuripersoonasta 1900-luvun alun Suomessa. Ensimmäistä kertaa näyttämön valtaa aikansa kohukirjailija Maria Jotuni ja hänen elämäänsä vaikuttaneet miehet: aviopuoliso, uuttera tutkija, professori Viljo Tarkiainen ja kirjailijan uraa samaan aikaan luova Joel Lehtonen.

Ilmoittautuminen Tarja Haapala tarja.haapala@welho.com tai tekstiviestillä puh. 040 3666018 ja maksu 28 € yhdistyksen tilille, viite 1876 viimeistään **10.2.**

**19.3. MA Tutustuminen Eduskuntataloon** klo 13

Ilmoittautuminen Seija Luukko seija.luukko@gmail.com tai puh. 040 726 9249 viimeistään **6.3**.

**28.3. KE Sinebrychoffin taidemuseo** Bulevardi 40 klo 13-14

Tutustumme opastettuna Kotimuseoon, jossa laaja taideteosten kokoelma. Yhdistys maksaa opastuksen. Sisäänpääsy on maksuton. Jos haluat opastuksen jälkeen jatkaa vierailua alakerran italialaisen taiteen näyttelyssä, maksat normaalin pääsymaksun tai museokortilla maksutta. Kokoonnumme klo12.45 museon lipunmyynnissä, josta saamme opastustarrat.

Ilmoittautuminen Tarja Haapala tarja.haapala@welho.com tai tekstiviestillä puh. 040 366 6018 viimeistään **20.3**.

**HUHTIKUU**

**3.4. Teematiistai**

Ortopediteknikko Tommi Haapalainen Ortopeditekniikka Oy:stä: Terve Askel- Yksilölliset pohjalliset. Yksilölliset pohjalliset korjaavat jalkojen virheasentoja ja parantavat liikesuorituksia. Virheasentojen korjaus ja myös ennaltaehkäisy auttavat selän ja lonkkien kipuihin. Esityksen jälkeen on mahdollisuus muotinottoon.

**9.4. MA Korjaamo** Kansallisteatteri Omapohja-näyttämö klo 19

Mika Myllyahon hilpeänhauska komedia kertoo kahdesta miehestä, jotka vähän ennen eläkeikää rahoituskriisin keskellä käyvät taisteluun autokorjaamon puolesta. Jukka-Pekka Palo ja Seppo Pääkkönen. Suositellaan vaikka alan miehille!

Ilmoittautuminen Liisa Fräki, liisa.fraki@gmail.com tai puh. +358 40 7016107, miel. tekstiviestillä ja maksu 28 € yhdistyksen tilille viite 1834 viimeistään **9.3**.

**25.4. KE Julia ja Romeo** Kansallisteatteri Suuri näyttämö klo 19.00

Shakespearen tragedia nuoruudesta, rakkaudesta ja kuolemasta. Näyttelijä ensamble kokoaa yhteen kahden sukupolven tekijöitä. Ohjaus Jussi Nikkilä. Suunnitteluryhmä teki aikaisemmin suositun näytelmän Rikhard III.

Ilmoittautuminen Liisa Fräki liisa.fraki@gmail.com tai +358 40 7016107 ja maksu 41 € yhdistyksen tilille viite 1847 viimeistään **26.3**.

**14. - 18.4. Matka Sveitsiin** (min. 20 osallistujaa)

Ohjelma on tiedotteen lopussa.

**TOUKOKUU**

**8.5. Teematiistai**

Turvallisen vanhuuden puolesta – Suvanto ry, vanhempi suunnittelija Päivi Helakallio-Ranta jatkaa syyskaudella 2017 aloittamaansa selvitystä ikäihmisten taloudellisesta hyväksikäytöstä.

**9.5. KE Suomen hauskin mies** Kaupunginteatteri Pieni näyttämö klo 19.00

Heikki Kujanpään ja Mikko Rantalan kirjoittama uutuusnäytelmä pohjaa vuoden 1918 tositapahtumiin ja liittyy myös Helsingin Kaupungin teatterin historiaan. Näytelmän päähenkilö on Suomen hauskin mies (Martti Suosalo). Hän joutuu elokuussa 1918 yhdessä toisten työväenteatterilaisten kanssa murhasta syytettynä Ison Mjölön vankileirille. Leirin suljetussa maailmassa kerrotaan tarina Suomen synnystä. Ohjaus: Heikki Kujanpää.

Ilmoittautuminen Seija Tikkanen seija.tikkanen@elisanet.fi tai puh.050 538 2210. ja maksu 43 € yhdistyksen tilille, viite 1850 viimeistään **1.4.**

**15.5. TI Lemminkäinen** Kansallisteatteri, Pieni näyttämö klo 19.00

Juha Hurmeen uutuusteos on ovela ja hillittömästi remeltävä komedia huijarikoplan noususta ja tuhosta Suomenniemellä, noin tuhat vuotta sitten. Finlandia-kirjallisuuspalkinnon voittaja Juha Hurme sekoittaa villisti faktoja fiktioon tuulettaen kalevalaista kuvastoa. ”Sopii erityisesti niille, joita on koulussa lyöty Kalevalalla päähän!

Ilmoittautuminen Liisa Fräki, liisa.fraki@gmail.com tai +358 40 7016107 ja maksu 36 € yhdistyksen tilille viite 1863 viimeistään **13.4**.

**29.5. TI Retki Vallisaareen**

HASO ry:n opastettu maksuton OSJ:n liikuntateeman kevätretki Vallisaareen.

Kokoontuminen JT-linesin vesibussin lähtölaiturille Kauppatorilla klo 11.00 Lähtö laiturista klo 11.15 ja saapuminen Vallisaareen n. 40 min kuluttua. Opastettu 2 h:n kierros Vallisaaressa, jonka jälkeen omatoimista tutustumista saareen. Jokainen voi palata takaisin omaan tahtiin. Tullessa saadulla lipulla voi tehdä paluumatkan saman liikennöitsijän vesibussilla samalta tulolaiturilta. Ilmoittautumisessa tulee huomioida Vallisaaren mäkiset polut ja näköalakohteiden kohteiden portaat.

Ilmoittautuminen Pentti Länne, pentti.lanne@gmail.com tai tekstiviestillä 0400 571 828 viimeistään **15.5**

Lisätietoja Vallisaaresta: [http://www.luontoon.fi/](http://www.luontoon.fi/vallisaari#_blank)

**14 - 18.4. Matka Sveitsiin**

Liikumme Sveitsin luoteis- ja pohjoisosissa: Zürich- Luzern- Ballenberg (Brienz-järven koillisosa) - Interlaken, josta sunnuntaina lisämaksullinen retki Jungfraujochille, Thun- Reinfelden (Baselin itäpuolella) - Aarau-Zürich.

1.pv. lauantai 14.4.

Finnairin lento Helsinki -Zürich klo 7.55.-9.40.N. 2 tunnin bussimatka Ballenbergiin, jossa tutustumme 1976 avattuun ulkoilmamuseoon, joka vastaa Seurasaartamme, mutta on paljon laajempi ja monimuotoisempi. Satoja vuosia vanhojen rakennusten lisäksi siellä on toimivia verstaita, joissa eri alojen asiantuntijat ja käsityöläiset esittelevät entisajan elämää. Nautimme lounaan ulkoilmamuseon ravintolassa ja teemme hevosajelun, jonka jälkeen vapaata aikaa Bussimatka jatkuu Brienz-järven rantatietä Interlakeniin, Carlton Hotel Europeen, jossa yövymme seuraavat kolme yötä. Illallinen hotellissa tai lähellä sijaitsevassa ravintolassa.

2. pv. sunnuntai 15.4.

Lisämaksullinen (215 €/hlö, sis. lounaan) kokopäivän retki Euroopan huipulle Jungfraujochille, joka on osa Unescon maailmanperintöluetteloon kuuluvaa Jungfrau Alets - suojelualuetta. Saapuminen yli 100- vuotista reittiä Euroopan korkeimmalle rautatieasemalle 3454 metriin. Väliasemilla tutustutaan vuonna 1912 avatun reitin rakentamisesta kertovaan valokuvanäyttelyyn. Jungfraujochilla toimii myös International Foundation High Altitude Research Station, tähtitieteellinen+ meteorologinen tutkimuskeskus. Vierailemme jääpalatsissa ja kävelemme jäätunneleissa. Lounas näköalaravintolassa ja sveitsiläisen suklaan maistiaiset Swiss Chocolate Heavenissa. Myöhemmin iltapäivällä palaamme junalla Interlakeniin, missä on mahdollisuus tehdä iltakävely Aare- joen varrella ja nauttia omakustanteinen illallinen kansainvälisessä lomakaupungissa.

3. pv. maanantai 16.4.

Aamiaisen jälkeen matkustamme junalla Thuniin. Juna kulkee upeaa reittiä Thunin järven etelärantaa pitkin. Thunissa teemme pienen kaupunkikierroksen kävellen ja tutustumme museo-oppaan johdolla keskiaikaiseen linnaan. Iltapäivällä vapaata aikaa tehdä ostoksia, nauttia omakustanteinen lounas ja tutustua kaupunkiin. Myöhemmin iltapäivällä teemme laivamatkan kuvauksellisella Thunin järvellä. Paluu hotellille. Illalla nousemme hammasratajunalla 754 metrin korkeuteen Harder Kulmille, mistä on upeat näköalat Thunin ja Brienzin järville. Nautimme juustofonduen panoraamaravintolassa ilta-auringon laskiessa Sveitsin kansallismaisemalle Eiger, Jungfrau ja Möln -vuorille yli 4000 m korkeuteen, missä ikuiset lumihuiput siintävät.

4. pv. tiistai 17.4

Aamiaisen jälkeen huoneiden luovutus ja n. 2 tunnin bussimatka pohjoiseen, Rheinfeldeniin. Vietämme rentouttavan tuokion historiallisen kylpyläkaupungin upeassa kylpylässä, missä nautimme merivesikylvyistä porealtaissa, aromasaunojen lempeistä löylyistä sekä tutustumme sveitsiläiseen saunakulttuuriin saunakylässä. Mahdollisuus nauttia omakustanteinen lounas kylpylän ravintolassa. Iltapäivällä bussimatka Aarauhun Hotel Sorell Aarauerhofiin. Matkalla vierailemme suklaatehtaalla, jossa saamme maistaa perinteisiä konvehteja ja kevään uutuuksia. Aaraussa nautimme perinteisen illallisen ravintolassa, jossa meitä viihdyttää kansainvälisesti tunnettu kansanmusiikkiduo.

5. pv. keskiviikko 18.4.

Aamiaisen jälkeen kierros Aaraun vanhassa kaupungissa kävellen. Aargaun kantonin pääkaupunki Aarau sijaitsee Aare- joen rannalla, vehreiden kukkuloiden ympäröimänä Pohjois-Sveitsissä, Jura- vuoriston eteläpuolella. Vapaata aikaa tehdä ostoksia tai istahtaa katukahvilaan nauttimaan kuppi kahvia ja paikallista porkkanakakkua. Matka jatkuu bussilla puolen tunnin päähän Eichbergin luomutilalle, missä teemme pienen kävelyn ja nautimme lounaan panoraamaravintolassa. Tilalla tuotetaan hunajaa, hilloja, hedelmiä, vihanneksia sekä juustoja. Myöhemmin iltapäivällä bussikuljetus keskiaikaisista linnoistaan tunnetun Aargaun kantonin halki Zûrichin lentokentälle. Reitin varrella näemme kolme kuuluisaa linnaa: Habsburg, Lenzburg ja Wildegg. Lähtöselvitys ryhmänjohtajan johdolla Finnairin lennolle Zûrich -Helsinki klo 19.10- 22.50.

Matkan hinta on 1640 €/hlö 2hh (1hh lisämaksu 180 €). Top of Europe Jungfraujoch kokopäiväretki, joka sis. lounaan 215 €/hlö (minimi 10 hlöä). Varausmaksu 300 €/ hlö, loppumaksu 6 viikkoa ennen matkan alkua.

Ilmoittautumiset Leena Vuorinen leena.vuorinen9@gmail.com tai tekstiviestillä 0400 857 872 viimeistään **1.2**. Ilmoita nimi kuten passissa, osoite, puhelinnumero, sähköpostiosoite ja mahdollinen ruoka-allergia sekä osallistutko lisämaksulliselle retkelle. Matkatoimisto lähettää laskun suoraan matkaan lähtijöille.

Hallitus kiittää kaikkia aktiivisesta osallistumisesta

ja

toivottaa Hyvää Joulua ja Onnellista Uutta Vuotta!